《述古四章送范瑞卿回越 其一》
元代·岑安卿

陶朱五湖客，相业霸于越。十年思复仇，一举强国灭。

扁舟烟水思，千载仰遗烈。子今居是邦，景慕有前辙。

试吏固云始，时至亦宏达。

作者简介：岑安卿（1286～1355）元代诗人。字静能，所居近栲栳峰，故自号栲栳山人，余姚上林乡（今浙江慈溪市桥头镇与匡堰镇一带）人。志行高洁，穷阨以终，尝作《三哀诗》，吊宋遗民之在里中者，寄托深远，脍炙人口。著有《栲栳山人集》三卷，《四库总目》评其诗戛戛孤往，如其为人。